জুনাইদ আল হাবিব : বিসিএস পরীক্ষা, প্রশাসনে যোগদান, ভর্তি পরীক্ষা। এমনকি সরকারি-বেসরকারি বিভিন্ন চাকরি পরীক্ষা। এসব পরীক্ষায় বিভিন্ন প্রশ্নের মুখোমুখি হতে হয় চাকরিপ্রত্যাশী তরুণ প্রজন্মকে। কিন্তু দেখা যায় জেলাবিষয়ক পর্যাপ্ত তথ্যের অভাবে অনেক তরুণ পরীক্ষায় আশানুরূপ ফল করতে পারে না। ফলে শুরু হয় বেকার জীবনের অভিশাপ। ভাইভা বোর্ডে জেলাবিষয়ক তথ্যে প্রতিযোগী নিজে সমৃদ্ধ থাকলে ভবিষ্যতটা একটু উজ্জ্বল হওয়ার সম্ভাবনা থাকে। সেই চিন্তা থেকেই সানা উল্লাহ সানু লক্ষ্মীপুরের ইতিহাস, ঐতিহ্য এবং তথ্যকোষ নিয়ে লিখেছেন ‘লক্ষ্মীপুর ডায়েরি’। তিনি পেশায় স্কুল শিক্ষক, নেশায় সাংবাদিক, কাজের সূত্রে গবেষক। যার গবেষণায় রচিত এ বইটিকে ইতিমধ্যে কেউ কেউ ‘লক্ষ্মীপুরপিডিয়া’ হিসেবেও আখ্যা দিয়েছেন। যেখানে লক্ষ্মীপুর জেলার সব রকমের তথ্য স্থান পেয়েছে।